Bejaardes in vrieskas: Nog een vas | Maroela Media
"Die polisie in Mpumalanga en Mamelodi het kragte saamgesnoer en verdere ondersoek het Maandag tot die inhegtenisname van die tweede verdagte gelei. Die tweede verdagte is 24 jaar oud en is in Lydenburg aangekeer," het kol. Leonard Hlathi, woordvoerder van die polisie, gesê.
Die Pretoriase metropolisie het Saterdag 'n 21-jarige man in Mamelodi aangekeer nadat die egpaar se pistool in sy besit gevind is. Hlathi sê die polisie het ook beslag gelê op 'n voertuig wat glo vroeër van 'n bejaarde paartjie in Carolina gesteel is.
Die polisie se ondersoek duur voort om te bepaal of meer verdagtes met die moorde verbind kan word. Die verdagtes gaan binnekort in die hof verskyn op aanklagte van huisroof en moord.